અરવલ્લી જિલ્લામાં મનરેગાના કામોમાં માલપુર તાલુકાના કાટકુવા ખાતે આચરાતી ગેરરીતિઓનો અહેવાલ પ્રસિદ્ધ કર્યા બાદ નવગુજરાત સમયે આ ગામના કેટલાક લોકોના ઓનલાઈન એકાઉન્ટની પડતાલ કરી હતી. જેમાં કેટલાક ચોંકાવનારા તથ્યો સામે આવ્યા હતા. કાટકુવામાં ચાર પાંચ વર્ષ અગાઉ મૃત્યુ પામેલા ખાતામાં આજે પણ નાણાં જમા થઈ રહ્યા છે. ત્યારે કાટકુવામાં આજ સુધી થયેલા મનરેગાના કામોમાં અંધેર વહીવટનો પુરાવો ઓનલાઈન હોવા છતાં વહીવટી તંત્રનું ધ્યાન સમગ્ર કૌભાંડ મામલે ગયું નથી. સ્થાનિક તલાટી, સરપંચ અને મુકરદમની મીલી ભગતથી સમગ્ર કૌભાંડ પાર પડાયું હોય તેવું લાગી રહ્યું છે. પરંતુ ઓનલાઈન મુકાયેલી આ માહિતીમાં સમગ્ર કૌભાંડનો ભાંડો ફુટ્યો હતો. પંચાયતની સીધી દેખરેખ હેઠળ ચાલતા કામોમાં સુપરવાઈઝરો અને સ્થાનિક અધિકારી મીલીભગતથી આચરાયું હોય તેવું લાગી રહ્યું છે.